**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**E L Ő T E R J E S Z T É S**

 **takarítóeszköz, mint államháztartáson kívüli forrás végleges átvételére**

Martfű Város Önkormányzata Képviselő-testületének

2015. február 26-i ülésére

Előkészítette: Hegedűsné Blaskó Anikó aljegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

Martfű Város Önkormányzatához 2015. január 30-án felajánlás érkezett a Pilkó Bt (Martfű, Babits M. út 17.) ügyvezetőjétől, ifj. Takács Istvántól a közelmúltban felújított burkolatú városi sportcsarnok takarítási feladatainak megkönnyítése érdekében.

A felajánlás ingóság, amely egy használt, 3 éves, NILFISK BA 410 típusú, 0,99 KW teljesítményű takarítógép, melynek jelenlegi forgalmi értéke 400.000 Ft+ÁFA.

A korszerű eszköz használatával jelentősen megnövekedhet a városi sportcsarnokban a nagyméretű felület - eddig kézi erővel történt - tisztításának, tisztántartásának a hatékonysága.

Mindehhez pedig a felajánlás részeként a cég határozatlan ideig biztosítja az eszköz díjmentes szervízelését is, amely igen kedvező lehetőséget jelent az Önkormányzat számára.

Az akkumlátoros takarítóeszköz működtetése a rendeltetésszerű és a mindennapos használat esetén is minimális, éves szinten kb. 18.000 Ft elektromos áram költséggel jár, fenntartási költségei pedig nincsenek.

Tisztelt Képviselő-testület!

Fentiek alapján javasolom, hogy a felajánlást köszönettel fogadjuk el és Martfű Város Önkormányzata Képviselő-testületének az államháztartáson kívüli forrás átvételéről és átadásáról szóló 39/2013. (XII.6.) számú rendelet 9. § (1) bekezdése értelmében az előterjesztés mellékletét képező szerződés szerint hozzunk döntést a takarítógép végleges átvételéről, az alábbi határozati javaslat alapján:

Martfű Város Önkormányzata Képviselő-testületének

……./2015. (II. 26.) határozata

takarítóeszköz, mint államháztartáson kívüli forrás végleges átvételéről

Martfű Város Önkormányzatának Képviselő-testülete megtárgyalta a takarítóeszköz, mint államháztartáson kívüli forrás végleges átvételéről szóló előterjesztést és az alábbi határozatot hozza:

Martfű Város Önkormányzatának Képviselő-testülete hozzájárul a Pilkó Bt. (Martfű, Babits M. út 17.) által felajánlott NILFISK BA 410 típusú, 0,99 KW teljesítményű, használt, 3 éves, 400.000 Ft+ÁFA forgalmi értékű takarítóeszköznek a határozat mellékletét képező szerződés szerinti végleges átvételéhez.

A Képviselő-testület köszönetét fejezi ki a Pilkó Bt-nek az önzetlen felajánlásért és a takarítógép határozatlan idejű szervízelésének biztosításáért.

Felelős: Dr. Papp Antal polgármester

 Szász Éva jegyző

Erről értesülnek:

1./ Pilkó Bt., Martfű, Babits Mihály út 17.,

2./ Jász-Nagykun-Szolnok Megyei Kormányhivatal, Szolnok,

3./ Valamennyi Képviselő, Helyben,

4./ Pénzügyi és Adóügyi Iroda, Helyben,

5./ Irattár.

M a r t f ű, 2015. február 9.

 Dr. Papp Antal

polgármester

Látta: Szász Éva jegyző